stanford-oval/wikipedia huggingface dataset:
מה שלולה רוצה
שם הסרט

"מה שלולה רוצה" הוא שם של שיר פופולרי שנכתב עבור המחזמר "Damn Yankees" ("יאנקיז מקוללים"). לולה היא העוזרת של איש העסקים אפלגייט, ובין דמותה לבין דמותה של לולה בסרט יש הקבלה מעניינת. דמותה במחזמר מקורה בלולה מונטז, "הרקדנית הספרדייה", וגם בין דמותה לבין לולה בסרט יש הקבלה. הרקדנית צ'יטה אקיזבל קראה לעצמה "לולה מונטז", והיא נפטרה שנה אחרי צאת הסרט.
הערות שוליים

↑  gypsysomerset (2008-09-15), Whatever Lola Wants-  Sarah Vaughan, נבדק ב-2019-07-19
ערך זה הוא קצרמרבנושא קולנוע. אתם מוזמנים לתרום לוויקיפדיה ו.
קרקוביה קרקוב

קרקוביה קרקוב (פולנית: Cracovia) הוא מועדון כדורגל פולני שהוקם בעיר קרקוב. זהו מועדון הכדורגל הוותיק ביותר בפולין. בעונת 2012/2013 המועדון הגיע לשלב שמינית גמר הגביע הפולני. בעונת 2013/2014 המועדון משחק בליגת העל הפולנית לאחר שעלה מהליגה השנייה בסוף עונת 2012/2013.
היריבה הגדולה ביותר של קרקוביה הוא ויסלה קרקוב, והדרבי ביניהם מכונה "מלחמת קודש". דרבי זה נחשב לדרבי האלים ביותר בפולין.
שחקנים מפורסמים

פולין קשישטוף פיונטק
פולין פיוטר באניה
פולין ארקדיוש באראן
פולין מרצ'ין בוג'ארסקי
פולין מרצ'ין קבג'
פולין יוזף כיסזוואסקי
פולין מרק סיטקו
פולין ולדיסלב גדלק
פולין לודוויק גינטל
פולין פיוטר גיזה
פולין וילהלם גורה
פולין קשישטוף האוזנר
פולין אדוארד יבלונסקי
פולין יוזף קלוזה
פולין יוזף קורבאס
פולין קרול קוסוק
פולין יאנוש קוואליק
פולין אלכסנדר מיסאק
פולין תדיאוש פרפן
פולין מארק פודסיאדלו
פולין סטניסלב רוזנקאווסקי
פולין ליאון ספרלינג
פולין אנדז'יי טוראקי
פולין קזימיר וגדין
פולין רפאל וורזאסניאק
מאמנים מפורסמים

פולין מיכאל מטיאס (1959-61), (1968-69), (1972-73)
פולין וויצ'ך סטאוואווי (2002-06)
פולין סטפן ביאלאס (2006)
פולין אלבין מיקולסקי (2006)
פולין סטפן מייבסקי (2006-08)
תארים

ליגת העל הפולנית (5): 1921, 1930, 1932, 1937, 1948
הגביע הפולני: 2020
אליפות גליציה: 1913
גלריה

אצטדיון הקבוצה
אצטדיון הקבוצה
אוהדי הקבוצה
הערות שוליים

↑  "Football Derby matches in Poland". אורכב מ-המקור ב-2012-09-14. נבדק ב-2012-08-11.
ערך זה הוא קצרמרבנושא מועדוני כדורגל. אתם מוזמנים לתרום לוויקיפדיה ו.
ריקוד האסם

| --- | --- |

פתיח הסרט
 בימוי:  וולט דיסני
 הופק בידי:  וולט דיסני
 מדבבים:  וולט דיסני
 מוזיקה:  קרל סטאלינג
 אנימטור:  אב אייוורקס, לס קלארק
 מדינה:  ארצות הברית ארצות הברית
 חברת הפקה:  וולט דיסני הפקות
 חברה מפיצה:  סרטי קולומביה Cinephone
 הקרנת בכורה:  15 במרץ 1929
 משך הקרנה:  7 דקות
 שפת הסרט:  אנגלית
 סוגה:  סרט קצר, סרט הנפשה, סרט לכל המשפחה, סרט מוזיקלי
 סרט קודם:  שיגעון הטיסה 
 סרט הבא:  בית האופרי 
 דף הסרט ב־IMDb
 
ריקוד האסם (באנגלית: The Barn Dance) הוא סרט הנפשה קצר אמריקאי של מיקי מאוס שיצא לאקרנים לראשונה בשנת 1929, הרביעי בסדרת סרטי "מיקי מאוס" והראשון מבין תריסר הסרטים הקצרים שיצאו במהלך אותה שנה. הוא בוים על ידי וולט דיסני ואב אייוורקס ששימש בתור האנימטור הראשי. על כרזת הסרט הכותרת כתובה כ"ריקוד אסם" (Barn Dance), בעוד שהכותרת המלאה מופיעה בפתיח הסרט.
עלילה

"ריקוד האסם" אשר מופיע בכותרת הסרט הוא האירוע שמפגיש את מיני מאוס ושני המחזרים שלה: מיקי ופיט. האחרונים וכלי הרכב שלהם נראים לראשונה מגיעים לביתה של מיני בניסיון לאסוף אותה לריקוד. מיקי מופיע בעגלה עם הסוס שלו בעוד פיט במכונית שזה עתה נרכשה.
מיני בוחרת בתחילה בפיט להסיע אותה לריקוד אך המכונית מתקלקלת ומתפרקת באופן בלתי צפוי, רק אז היא פונה ועונה להזמנתו של מיקי. מאוחר יותר באסם, מיקי ומיני נראים רוקדים יחד לצד שאר חיות חווה, אבל מיקי מתגלה כרקדן מגושם למדי בכך שהוא דורך שוב ושוב על רגליה של מיני. כתוצאה מכך היא דוחה את הזמנתו לריקוד שני, ובמקום זאת היא מקבלת הצעתו של פיט, שמתגלה כשותף טוב יותר לריקוד.
מיקי המתוסכל מנסה לפתור את הבעיה שלו על ידי הנחת בלון במכנסיים שלו, שנראה שעוזר לו להיות "קל רגליים", והוא ניגש לבקש ממיני ריקוד נוסף. מיני מסכימה ומופתעת לגלות כי כישורי הריקוד שלו השתפרו. פיט, שמגלה במהרה את הטריק של מיקי, חושף אותו ומצביע עליו בפני מיני, שנגעלת בעליל מניסיון ההונאה שלו. כתוצאה מכך, היא עוזבת את מיקי וממשיכה לרקוד עם פיט, ומשאירה את מיקי בוכה על הרצפה.
דמויות ומדבבים

מיקי מאוס – וולט דיסני
מיני מאוס – וולט דיסני
פיט – וולט דיסני
הפקה

כמו הסרט הקודם של מיקי, "ספינת הקיטור וילי" משנת 1928, סרט זה תוכנן כסרט קולי, ויש בו הרבה שימושים בשמע, כולל מיקי שמשתמש בברווז חולף כצופר למכונית שלו. גם סצנת הריקוד בסרט מדגימה את הכישרון ההולך וגובר של הסטודיו בשילוב פעולות מצוירות עם קצב מוזיקלי.
סרט זה בולט בכך שהוא מציג את מיקי נדחה על ידי מיני לטובת פיט, משהו שהיה נדיר אפילו בסרטים מצוירים עתידיים. זהו גם מראה יוצא דופן של דמותו של פיט; בעוד הוא הוצג בעבר כנבל מאיים, כאן הוא ג'נטלמן מנומס. בנוסף, מיקי לא הוצג כגיבור אלא כמחזר צעיר ולא יעיל למדי. בעצב ובבכי שלו על כישלונו, מיקי נראה רגשי ופגיע בצורה יוצאת דופן.
סגנון הלבוש והמכונית של פיט היו ההשראה להופעתו בסרט הקצר "השג לך סוס!" משנת 2013.
ביקורת

עיתון חדשות הקולנוע "The Film Daily", כתב העת "Motion Picture News" ומגזין וראייטי נתנו לסרט ביקורות אשר החמיאו על האפקטים הקוליים והצד הקומי שבו.
הערות שוליים

1 2 3  Grob, Gijs (2018). "Wild Waves". Mickey's Movies: The Theatrical Films of Mickey Mouse. Theme Park Press. ISBN 978-1683901235.
↑  "The Barn Dance". The Internet Animation Database. נבדק ב-18 ביולי 2019. {{cite web}}:  (עזרה)
↑  Kaufman, J.B.; Gerstein, David (2018). Walt Disney's Mickey Mouse: The Ultimate History. Cologne: Taschen. p. 74. ISBN 978-3-8365-5284-4.
↑  "Talking Shorts". Variety: 13. 13 בפברואר 1929. נבדק ב-23 בפברואר 2020. {{cite journal}}:  (עזרה)
↑  "Opinions on Pictures". Motion Picture News: 501. 16 בפברואר 1929. נבדק ב-23 בפברואר 2020. {{cite journal}}:  (עזרה)
↑  "Short Subjects". The Film Daily: 11. 17 בפברואר 1929. נבדק ב-23 בפברואר 2020. {{cite journal}}:  (עזרה)
שיקגו (סרט)

| --- | --- |

פוסטר הסרט
 מבוסס על:  שיקגו 
 בימוי:  רוב מרשל 
 הופק בידי:  מרטין ריצ'רדס
 תסריט:  מורין דאלאס ווטקינס בוב פוסי פרד אב ביל קונדון
 עריכה:  מרטין וולש
 שחקנים ראשיים:  רנה זלווגר קתרין זיטה-ג'ונס ריצ'רד גיר קווין לטיפה ג'ון סי. ריילי לוסי לו טיי דיגס קולם פאור
 מוזיקה:  ג'ון קנדר
 צילום:  דיון ביבי 
 מדינה:  ארצות הברית
 חברת הפקה:  מירמקס 
 חברה מפיצה:  מירמקס
 שיטת הפצה:  וידאו על פי דרישה 
 הקרנת בכורה:  27 בדצמבר 2002
 משך הקרנה:  113 דק' 
 שפת הסרט:  אנגלית 
 סוגה:  סרט מוזיקלי, סרט דרמה, סרט קומדיה, סרט כלא, דרמה קומית, סרט בלשים 
 מקום התרחשות:  שיקגו 
 תקציב:  45,000,000‏$
 הכנסות:  306,776,732‏$
 הכנסות באתר מוג'ו:   chicago
 פרסים:  פרס אוסקר לסרט הטוב ביותר (מרטין ריצ'רדס)  פרס אוסקר למיקס הסאונד הטוב ביותר (Michael Minkler, Dominick Tavella, David Lee)  פרס אוסקר לעיצוב האמנותי הטוב ביותר (John Myhre, גורדון סים)  פרס אוסקר לעיצוב התלבושות הטוב ביותר (קולין אטווד)  פרס אוסקר לעריכה הטובה ביותר (מרטין וולש)  פרס אוסקר לשחקנית המשנה הטובה ביותר (קתרין זיטה-ג'ונס)  פרס איגוד מבקרי הקולנוע של דאלאס-פורט וורת' לסרט הטוב ביותר  מועצת ביקורת הקולנוע האמריקנית: עשרת הסרטים הטובים ביותר 
 אתר רשמי
 דף הסרט ב־IMDb
 
שיקגו (באנגלית: Chicago) הוא סרט קולנוע משנת 2002 בבימויו של רוב מארשל, המבוסס על מחזמר באותו שם משנת 1975 מאת ג'ון קנדר ופרד אב. הסרט זכה בשישה פרסי האוסקר, כולל קטגוריית הסרט הטוב ביותר.
השחקנים הראשיים בסרט הם רנה זלווגר (רוקסי הארט), קתרין זיטה-ג'ונס (ולמה קלי, תפקיד שעליו זכתה בפרס האוסקר לשחקנית המשנה הטובה ביותר), וריצ'רד גיר (בילי פלין).
עלילה

בשיקגו, בשנת 1924, רוקסי הארט מבקרת במועדון לילה שם מופיעה הכוכבת ולמה קלי. רוקסי נמצאת שם יחד עם פרד קייסלי, מאהב אשר היא מקווה שישיג לה תפקיד בוודוויל. לאחר המופע, ולמה נעצרת על רצח בעלה ואחותה ורוניקה, לאחר שמצאה אותם יחד במיטה. כחודש מאוחר יותר, פרד מגלה לרוקסי שהוא שיקר לגבי קשריו כדי לשכב איתה, ורוקסי בהתקף של זעם יורה בפרד שלוש פעמים והורגת אותו. רוקסי משכנעת את בעלה, איימוס, לשאת באשמה, ואומרת לו שהנרצח היה פורץ ושהוא לא צריך לדאוג כי הוא ייצא מזה. בחקירת המשטרה, כאשר הקצין מציין כי הקורבן הוא פרד קייסלי, שמכר רהיטים, איימוס נוטש את רוקסי ואומר שקייסלי היה מת כשהגיע הביתה, ורוקסי נשלחת לכלא.
עם הגעתה, היא נשלחת לאגף הרוצחות תחת השגחתה של הסוהרת המושחתת "מאמא" מורטון, הלוקחת שוחד ואספקה מהאסירים שלה המחכים למשפט. רוקסי פוגשת את ולמה ולומדת את סיפור הרקע של הנשים האחרות באגף הרוצחות. רוקסי מחליטה שהיא רוצה לשכור את עורך הדין של ולמה, בילי פלין, ומשכנעת את בעלה לדבר איתו. פלין ורוקסי מערימים על התקשורת במסיבת העיתונאים, וממציאים מחדש את הזהות של רוקסי כדי לגרום לאזרחי שיקגו להתאהב בה. רוקסי הופכת להיות מפורסמת בכלא מחוז קוק, דבר המכעיס את ולמה אך גורם אושר למאמא. ולמה, שנואשת לחזור אל אור הזרקורים, מציעה לרוקסי לפתוח מופע וודוויל יחד איתה ביום שהן יצאו מהכלא. רוקסי מסרבת, והשתיים נעשות יריבות המנסות להאפיל אחת על השנייה.
אחרי שיורשת עשירה נעצרת על רצח משולש (היא הרגה את בעלה ואת שתי הנשים שהיו במיטתו), רוקסי מוצאת את עצמה בלתי נראית על ידי הפפראצי ומוזנחת על ידי פלין. לאחר שנאמר לה על ידי ולמה ששמה לא בעיתון, רוקסי מצליחה לגנוב את אור הזרקורים בחזרה בטענה שהיא בהריון, המאושר על ידי הרופא, אותו רוקסי פיתתה. כשהפפראצי רודף אחרי רוקסי, איימוס נשאר מאחור. רוקסי עדה לתלייה של אסירה אחרת (שהואשמה לשווא) לאחר שהפסידה בערעור האחרון שלה, המגביר את הרצון של רוקסי להיות חופשייה. רוקסי ובילי רוקמים את התוכנית שלהם להביא לזיכויה באמצעות פרסומה ואהבת הקהל אליה. המשפט שלה הופך להיות מופע ראווה תקשורתי באמצעות הסיקור הסנסציוני של הכתבת מרי סאנשיין. המשפט מתנהל לטובתה של רוקסי עד שוולמה מופיעה עם היומן של רוקסי. בתמורה לחנינה, ולמה מקריאה מהיומן רשומות מפלילות שעשויות להרשיע את רוקסי אך בילי מצליח להוציא אותה מהבוץ. פרסומה של רוקסי קצר מועד: ברגע שמשפטה מסתיים בזיכוי, תשומת הלב הציבורית פונה לרוצחת חדשה. רוקסי עוזבת את בית המשפט לאחר שבילי אומר לה שזה שיקגו ושהיא לא יכולה להתחרות בדם טרי על הקירות. רוקסי מגלה לאיימוס שהיא זייפה את הריונה בשביל תהילה. ניתן להבין שלאחר מכן איימוס עוזב אותה, אף על פי שהדבר לא נאמר חד משמעית בסרט.
כשדבר לא נשאר לה, רוקסי יוצאת פעם נוספת למצוא קריירה על הבמה, אך ללא הצלחה. עם זאת, היא נתקלת בוולמה שמוכנה להעלות מופע זוגי עם רוקסי. רוקסי מסרבת בהתחלה, מכיוון שעדיין לא התגברה על שנאתה כלפיה, אבל משנה את דעתה כאשר ולמה מציינת כי "יש רק עסק אחד בעולם שבו זה לא מהווה בעיה: עסקי השעשועים." שתי הרוצחות לבסוף הופכות להצלחה האדירה שהן חלמו להיות. הסרט מסתיים כשוולמה ורוקסי זוכות למחיאות כפיים סוערות מהקהל הנלהב הכולל את מאמא ובילי.
צוות השחקנים הראשי

רנה זלווגר - רוקסי הארט
קתרין זיטה-ג'ונס - ולמה קלי
ריצ'רד גיר - בילי פלין
קווין לטיפה - מאמא מורטון
ג'ון סי. ריילי - איימוס הארט
לוסי לו - קייטי בקסטר
טיי דיגס - מוביל הרכב
קולם פאור - מרטין הריסון
כריסטין ברנסקי - מארי סאנשיין
דומיניק וסט - פרד קייסלי
צ'יטה ריברה, ששיחקה את התפקיד של ולמה קלי בהפקה הראשונה של המחזמר בברודוויי, מופיעה בתפקיד קמע כזונה בשם ניקי.
פסקול

| מס' | שם | משך |
| --- | --- | --- |
| 1. | Overture/All That Jazz (כל הג'אז הזה)  | 6:04 |
| 2. | Funny Honey (אהוב לבי המשעשע)  | 3:39 |
| 3. | When You're Good to Mama (כשאת טובה למאמא)  | 3:19 |
| 4. | Cell Block Tango (טנגו בית הכלא)  | 7:22 |
| 5. | All I Care About (רק אכפת לי)  | 3:48 |
| 6. | We Both Reached for the Gun (שנינו שלחנו יד לאקדח)  | 3:59 |
| 7. | Roxie (רוקסי)  | 3:22 |
| 8. | I Can't Do It Alone (לא אוכל לעשות זאת לבדי)  | 3:51 |
| 9. | Mister Cellophane (מר צלופן)  | 3:57 |
| 10. | Razzle Dazzle (סחרור)  | 3:47 |
| 11. | Nowadays (בימים אלה)  | 2:14 |
| 12. | I Move On (אני ממשיכה)  | 4:00 |
תעשיית האנרגיה

סקירה סטטיסטית של האנרגיה העולמית ב-2017
תעשיית האנרגיה כוללת את התעשיות העוסקות בייצור ומכירת אנרגיה, כמו הפקת דלק, ייצור, זיקוק והפצה. החברה המודרנית צורכת כמויות גדולות של דלק, ותעשיית האנרגיה היא חלק מכריע בתשתית ובתחזוקה של החברה כמעט בכל המדינות.
תעשיית האנרגיה כוללת:
תעשיות דלק מאובנים, הכוללות:
תעשיות הנפט (חברות נפט, בתי הזיקוק והובלת דלק ומכירתו בתחנות דלק).
תעשיות הפחם (הפקה ועיבוד)
תעשיות הגז הטבעי, (הפקת גז טבעי, וייצור גז פחם, הפצתו ומכירתו).
תעשיית הכוח הגרעיני.
תעשיית החשמל, (לרבות ייצור חשמל, ושיווק החשמל המיוצר).
תעשיית אנרגיה מתחדשת, הכוללת חברות אנרגיה חילופיות, ואנרגיות בנות קיימא, לרבות אלו העוסקות בכוח הידרואלקטרי, אנרגיה גאותרמית אנרגיית רוח אנרגיה סולארית, וייצור, הפצה ומכירה של אנרגיות אלו.
תעשיית האנרגיה המסורתית המבוססת על איסוף והפצה של עצי הסקה, שהשימוש בהם, לבישול ולחימום, נפוץ במיוחד במדינות עניות יותר.
התלות המוגברת במהלך המאה ה-20 במקורות אנרגיה פולטי פחמן, כגון דלקים מאובנים, ואנרגיה מתחדשת פולטת פחמן, כגון ביומסה, גורמת לזיהום והשפעות סביבתיות רבות. עד לאחרונה, דלקים מאובנים היו המקור העיקרי לייצור אנרגיה ברוב חלקי העולם והם תורם משמעותי להתחממות העולמית ולזיהום הסביבה. כלכלות רבות משקיעות באנרגיה מתחדשת ובת קיימא כחלק מהטיפול הבינלאומי במשבר האקלים.
צריכת אנרגיה בקילוגרמים של שווה ערך נפט לאדם בשנה למדינה (נתוני 2001). גוונים כהים יותר מצביעים על צריכה גדולה יותר (אזורים אפורים כהים חסרים במערך הנתונים). גוון אדום מצביע על צריכה עולה, גוון ירוק מצביע על ירידה בצריכה, בתקופה שבין 1990 ל-2001.
היסטוריה

השימוש באנרגיה הוא חלק מהתפתחות החברה האנושית, בכך שסייע לה לשלוט ולהסתגל לסביבה. ובעולם המתועש פיתוח משאבי אנרגיה חיוני לחקלאות, תחבורה, טיפול בשפכים, טכנולוגיית מידע ותקשורת שהפכו לתנאי מוקדם של חברה מפותחת. השימוש הגובר באנרגיה מאז המהפכה התעשייתית הביא עמו גם בעיות חמורות, שחלקן, כמו התחממות כדור הארץ, מהוות סיכון לקיימות העולם.
בתעשיות מסוימות, המילה אנרגיה משמשת כמילה נרדפת ל"משאבי אנרגיה", המתייחסת לחומרים כמו דלקים, מוצרי נפט וחשמל באופן כללי. הסיבה לכך היא שחלק ניכר מהאנרגיה הכלולה במשאבים אלה ניתנים להפקה בקלות. אך המשאב עצמו מתכלה עם הזמן.
מאז שהאנושות גילתה משאבי אנרגיה שונים הזמינים בטבע, הומצאו מכשירים ומכונות, שהופכים את החיים לנוחים יותר, תוך כדי שימוש במשאבי האנרגיה.
כלכלה

ייצור וצריכה של משאבי אנרגיה, חשובים מאוד לכלכלה העולמית. כל פעילות כלכלית דורשת משאבי אנרגיה, בין אם לצורך ייצור סחורות, או לצורך התחבורה, וכן בשביל להפעיל מחשבים ומכונות אחרות.
ביקוש נרחב לאנרגיה מעודדת שימוש באנרגיות מתחדשות ויצירת שוקי אנרגיה קמעונאים.
הובלת האנרגיה

יצרני האנרגיות השונות, זקוקים להעברת התוצרת למרחקים, וחלק חיוני בתעשייה הוא גם הובלת משאבי האנרגיה לשימוש הסופי. היות שמשאבי האנרגיה ממוקמים בדרך כלל רחוק ממקום הצריכה. משאבי אנרגיה מסוימים כגון דלקים נוזליים או גזים דורשים הובלה באמצעות מכליות נפט או צינורות, בעוד החשמל מועבר באמצעות כבלי רשת עיליים, תת-קרקעיים, או אפילו תת ימיים. הולכת אנרגיה, בין אם באמצעות מכלית או באמצעות צנרת, מציבה אתגרים בפני מדענים, מהנדסים, קובעי מדיניות וכלכלנים להפוך אותה לנטולת סיכונים ויעילה.
ניהול המשאבים

מאחר שעלות האנרגיה הפכה לגורם משמעותי בכלכלות החברות, ניהול משאבי האנרגיה הוא חלק חשוב בחברות השונות. ניצול יעיל יותר של משאבי האנרגיה הזמינים, במינימום עלויות. טכניקות ניהול פשוטות יכולות לעיתים קרובות לחסוך בהוצאות אנרגיה אף מבלי לשלב טכנולוגיה חדשה. ויש צורך בתהליכים המשלבים בין מודעות לחיסכון באנרגיה לשימוש באנרגיה מתחדשת.
השפעה סביבתית

צריכת משאבי אנרגיה (ואפילו הדלקת תאורה בבית), דורשת משאבים, ומשפיעה על הסביבה. תחנת כוח רבות שורפות פחם, נפט או גז טבעי, על מנת לייצר חשמל לצורכי אנרגיה. אך בעוד ששריפת דלקים מאובנים אלו מייצרת אספקה זמינה ומיידית של חשמל, היא גם מייצרת מזהמי אוויר לרבות פחמן דו-חמצני (CO2), גופרית דו-חמצנית ותלת חמצנית (SOx) וחנקן חמצני (NOx). (פחמן דו-חמצני הוא אחד מגזי החממה הגורמים להתחממות הגלובלית). מאז תחילתה של המהפכה התעשייתית, שיאי הטמפרטורה העולמיים גבוהים משמעותית משיאי הטמפרטורה בשנים שקדמו לה. בנוסף, בשריפת דלקים מאובנים משחררים לסביבה מתכות קורט כמו בריליום, קדמיום, כרום, נחושת, מנגן, כספית, ניקל וכסף, הפועלות גם כמזהמים.
השימוש בקנה מידה גדול בטכנולוגיות אנרגיה מתחדשת מפחית במידה רבה מגוון רחב של השפעות סביבתיות ובעיות בריאות הנוצרים מהשימוש באנרגיה. טכנולוגיות אנרגיה מתחדשת כוללות דלק ביולוגי, אנרגיה הידרואלקטרית, אנרגיה סולארית ואנרגיית רוח גם שימוש יעיל באנרגיה מסייעת לכך.
עידוד ממשלתי בצורת סובסידיות ותמריצי מס למאמצים למעבר לאנרגיה מתחדשת, קידמה את החברות לחיסכון בכמות האנרגיה המנוצלת. לזה מתווספת העובדה שעלויות האנרגיה בתעשייה מתומחרות לפי שעות ניצול יתר. אחת המטרות של תשתית רשת חכמה היא לשנות את זמני הביקוש, כך שעקומות הקיבולת והביקוש יתאימו יותר. חלק מתעשיות האנרגיה מייצרים זיהום ניכר, לרבות רעלנים וגזי חממה הנוצרים משריפת דלק, פסולת גרעינית, ונזילות נפט. התקנות הממשלתיות להפנמת ההשפעות החיצוניות הללו מהוות חלק הולך וגובר בתעשייה, ובמסחר. מערכת קיזוז הפחמן בשוק החופשי, אף היא עשויה לגרום לכך שאמצעי חיסכון באנרגיה ובקרת זיהום הופכים חשובים יותר לספקי האנרגיה.
בנוסף, נטען כי קיים גם פוטנציאל לפתח תחום אנרגיה יעיל יותר. ניתן לעשות זאת על ידי:
מעבר דלק במשק החשמל מפחם לגז טבעי, שהוא פחות מזהם.
ייעול ושיפור תחנות כוח קיימות על ידי מחזור משולב המשלב את כח הקיטור שנוצר בייצור החשמל.
ניצול חום הפליטה (אנ') (בדומה לקיים במנוע טורבו במכוניות)
על ידי קוגנרציה, המשלבת כח וחום לייצור אנרגיה.
היתרונות היחסיים של שימוש בגז טבעי, בהשוואה לפחם, מושפעת מפיתוח שיטות ייצור יעילות יותר. על פי הערכת השפעה שבוצעה עבור הנציבות האירופית, רמות היעילות של מפעלי פחם שנבנו בתחילת שנות ה-2000 הגיעו לשיעורי יעילות של 46–49%, בהשוואה למפעלי פחם שנבנו לפני שנות ה-90 (32–40%). עם זאת, עם מעבר לשימוש בגז יכולות להגיע לרמות יעילות של 58–59% בטכנולוגיה הקיימת הטובה ביותר. לעומת זאת, בקוגנרציה ניתן להגיע לשיעורי יעילות של 80–90%.
ביטחון אנרגטי

ביטחון אנרגטי הוא המפגש בין ביטחון לאומי וזמינות משאבי הטבע, לצריכת אנרגיה. השימוש באנרגיה זולה הפכה חיונית לתפקודן של כלכלות מודרניות. עם זאת, קיימים האיומים על ביטחון האנרגיה, הכוללים את חוסר היציבות הפוליטית של מספר מדינות המייצרות אנרגיה, התחרות על מקורות אנרגיה, התקפות על תשתיות אספקה, תאונות או אסונות טבע, מימון רודנים זרים, טרור גואה ודומיננטי, והסתמכות מדינות על אספקת נפט זרה. כמו כן האספקה המוגבלת, והעליות העולות של דלקים מאובנים, כגון נפט וגז, מחייבים מעבר למקורות אנרגיה בנות קיימא בעתיד הנראה לעין. אבטחת אנרגיה הפכה לאחד הנושאים המובילים בעולם כיום, עם והשימוש באנרגיה סולארית, אנרגיית רוח והידרואלקטרית, נחוצה מאי-פעם. וככל שמחיר היצוא והיבוא של הנפט יעלו עקב הביקוש המוגבר, ומחיר האנרגיות המתחדשות יוזלו, יופנו כוחות נוספים לשימוש אנרגיה בת קיימא. בבריטניה למשל, הוקם המשרד לביטחון אנרגטי ונטו אפס בדיוק למטרה זו.
פיתוח אנרגיות בנות קיימא

סוגי אנרגיה מתחדשת
תחנת הכוח התרמו-סולארית באשלים
חוות הרוח בהר בני רסן שברמת הגולן
סכר שלושת הערוצים על נהר היאנג טזה בסין.
מפעל הביומסה הגדול ביותר בסקוטלנד
הפקת אנרגיה לשמירה על צורכי האדם היא פעילות חברתית חיונית, ובעוד שעדיין מושקעים מאמצים רבים בהגברת ייצור החשמל והנפט, נבדקות במקביל דרכים חדשות יותר להפקת משאבי אנרגיה שמישים, מהמשאבים הזמינים בטבע. אחת מהדרכים היא, הפקת דלק מימן ממים. למרות שהשימוש במימן ידידותי לסביבה, ייצורו דורש אנרגיה רבה, ולכן אינו יעיל במיוחד. ומתנהל מחקרים שונים כיצד ליצור דלק מימן מאנרגיות מתחדשות. דרך נוספת היא שימוש בגז טבעי, המזהם פחות, במקום הנפט. שימוש נוסף הוא האנרגיה גאותרמית, המשתמשת בחום הנמצא בקרום כדור הארץ לייצור אנרגיה, המשמשת לייצור חשמל, ובמדינות שונות גם לחימום בתים. גם בישראל מנסים לפתח שימוש באנרגיה גאותרמית.
האנרגיה היא נושא לפעילויות מחקר משמעותיות ברחבי העולם. דוגמה לכך היא המרכז הבריטי לחקר האנרגיה (אנ'), וגם באיחוד האירופי נערכים מחקים רבים בפלטפורמה של מדעי החברה ומדעי הרוח למחקר האנרגיה.. בישראל, בשנת 2022 הוקם באוניברסיטת בר-אילן על ידי פרופסור אריה צבן, מרכז קיימות ואנרגיה, שבו נערכים מחקרים בתחום האנרגיה, כשהמטרות העיקריות הם לייצר מוצרים חוסכי אנרגיה, ולטפח מנהיגים בתחום האנרגיה בישראל.
משבר האנרגיה

חוסר יציבות כלכלית ופוליטית יכולה להוביל למשבר אנרגיה. משברי הנפט הבולטים הם משבר הנפט של 1973 והמשבר הנוסף ב-1979, שבהם עלו מחירי הנפט לשיאים. משברים אלו זירזו את הקמת מאגר הנפט האסטרטגי של ארצות הברית להפחית את התלות ביבוא נפט, ויצרו צורך לשיתוף פעולה בינלאומי לצמצום פליטת גזי החממה, ולזרז את המעבר לשימוש באנרגיה מתחדשת.
שינויים בענף האנרגיה

כיום חלק מהאנרגיה לשימוש פרטי, שהייתה בעבר מגיעה מרחוק, דבר שדרש הוצאות אנרגיה נוספות של תובלה, מיוצרת יותר קרוב למשתמש הפרטי. במקומות רבים מעודדים את הצרכן הפרטי להקים מערכות סולריות, שהן דו צידיות: מספקות חשמל ללקוח הסופי ומייצאות אנרגיה למערכת הסביבתית. כך האנרגיה תלויה פחות בדלקים מתאנים, ועוברת להיות יותר נקייה.
במקביל פיתוח ודיגיטציה של מערכות האנרגיה, כדי לייעל את השימוש בה. בין השאר על ידי תעריפים יקרים יותר לשעות עמוסות בשימוש באנרגיה, המסייעות לנטר את העומסים והצריכה בזמן אמת.
ראו גם

אנרגיה מתחדשת
אנרגיית רוח
אנרגיה סולארית
אנרגיה גרעינית
אנרגיה ירוקה
לקריאה נוספת

Armstrong, Robert C., Catherine Wolfram, Robert Gross, Nathan S. Lewis, and M.V. Ramana גבולות האנרגיה, Nature Energy, Vol 1, 11 January 2016.
Stern, David I. "תפקיד האנרגיה בצמיחה כלכלית". Annals of the New York Academy of Sciences 1219.1 (2011): 26-51.
Warr, Benjamin, et al. " שימוש באנרגיה ופיתוח כלכלי: ניתוח השוואתי במהלך 100 שנים של צמיחה כלכלית ". Ecological Economics 69.10 (2010): 1904-1917.
הערות שוליים

↑  מקורות אנרגיה בלתי מתחדשים באתר באתר Our energy (באנגלית)
1 2  אנרגיה מתחדשת: מפתח לדאגה לסביבה ולמלחמה בשינויי האקלים מאמר באתר "Renovables Verdes" מ-11 באוקטובר 2024
↑  "If the energy sector is to tackle climate change, it must also think about water – Analysis". IEA (באנגלית). 23 במרץ 2020. ארכיון מ-7 בנובמבר 2021. נבדק ב-2021-11-07. {{cite web}}:  (עזרה)
1 2 3  תעשיית האנרגיה: מה כדאי לדעת עליה? Alejandro Bargalló בלוג מ-5 בינואר 2021, (בספרדית)
↑  גורמים להתחממות הגלובלית באתר Our energy (באנגלית)
↑  "Power plays: Energy and Australia's security". Aspi.org.au. אורכב מ-המקור ב-11 באוגוסט 2010. נבדק ב-2010-06-01. {{cite web}}:  (עזרה)
↑  אנרגיות מתחדשות באירופה: מנהיגים והתקדמות בולטת מאמר באתר "Renovables Verdes" מ-28 באוקטובר 2024
↑  מהפכת האנרגיה המתחדשת בעידן משבר האקלים אסף קופפר, מחלקת מחקר אינטראקטיב ישראל, 6 בספטמבר 2023
↑  "Virginia Tech Deans' Task Force on Energy Security and Sustainability". אורכב מ-המקור ב-8 באפריל 2011. נבדק ב-6 ביוני 2011. {{cite web}}:  (עזרה)
↑  עובדות על אנרגיה גיאותרמית (באנגלית)
↑  יעל עברי-דראל, מחקר: יש חשמל מתחת לאדמה ברמת הגולן, באתר ynet, 30 במרץ 2009
↑  "H2020 SHAPE-Energy". ארכיון מ-27 בפברואר 2017. נבדק ב-27 בפברואר 2017. {{cite web}}:  (עזרה)
↑  אנרגיה מתחדשת תפתור את משבר האקלים 25 במאי 2022
↑  משבר האקלים ומעבר לאנרגיה מתחדשת ברחבי העולם עבודת סטודנטים, באתר שומרי הבית, 22 בספטמבר 2020
| חשמל |
| --- | --- | --- |
| מושגי יסוד | מטען • שדה חשמלי • אנרגיה פוטנציאלית חשמלית • פוטנציאל • מתח • כא"מ • זרם • התנגדות ומוליכות • עכבה • הספק •  השראות • זרם ישר • זרם חילופין • מעגל חשמלי • תהודה • עכבה אופיינית |  |
| רכיבים בסיסים | מקור מתח • מקור זרם • נגד • קבל • משרן • ממריסטור • שנאי • מפסק • מבדד |  |
| מכשירי מדידה | מד מתח • מד זרם • מד התנגדות • אלקטרוסקופ • גלוונומטר • מד קיבול • מד השראות • רב מודד • אוסצילוסקופ • מחולל אותות |  |
| אלקטרוניקה | מוליך למחצה • דיודה • טרנזיסטור • מיתוג • שפופרת ריק • טריודה • טטרודה • דיודה פולטת אור (לד) • מגבר שרת • מסנן תדרים • מעגל משולב • מעגל מודפס • VLSI  • מיקרואלקטרוניקה |  |
| זרם חזק | גנרטור חשמלי • מנוע חשמלי • תעשיית האנרגיה • תחנת כוח • מתקן חשמל דירתי • מערכת חלוקה • רשת חשמל • מערכת תלת-פאזית |  |
| בטיחות בחשמל | התחשמלות • לוח חשמל • קצר חשמלי • נתיך • הארקה • ממסר פחת • מפסק אוטומטי • צבע חוטי החשמל |  |
| חוקים פיזיקליים | חוק קולון • חוק גאוס • חוק אוהם • חוקי קירכהוף • חוק שימור המטען החשמלי • חוק פאראדיי |  |
| --- | --- |
בקרת זהויות :  NLI: 987007543206105171  BnF: cb11941858f (data)  GND: 4014743-5  LCCN: sh85043141  NARA: 10639707  NKC: ph114471 
דלקי מאובנים הם הגורם העיקרי לערפיח פוטוכימי
מחירי הנפט מ-1861 עד 2007
פוטלוס (סרט, 1984)

| --- | --- |
עטיפת הקליטור הסרט פוטלוס, 1984
עטיפת הקליטור הסרט פוטלוס, 1984
 בימוי:  הרברט רוס
 הופק בידי:  לואי רחמיל, קרייג זאדאן
 תסריט:  דין פיצ'פורד
 עריכה:  פול הירש
 שחקנים ראשיים:  קווין בייקון לורי סינגר  ג'ון לית'גו דיאן ויסט שרה ג'סיקה פרקר כריס פן
 מוזיקה:  טום סנואו, ג'ים סטיינמן, קני לוגינס
 צילום:  ריק ווייט
 מדינה:  ארצות הבריתארצות הברית
 חברת הפקה:  פרמאונט 
 חברה מפיצה:  סרטי סרטי פרמאונט
 שיטת הפצה:  וידאו על פי דרישה 
 הקרנת בכורה:  17 בפברואר 1984
 משך הקרנה:  110 דקות
 שפת הסרט:  אנגלית
 סוגה:  סרט רומנטי, סרט נעורים, סיפור התבגרות, סרט דרמה, סרט מוזיקלי, וידאו-דאנס 
 מקום התרחשות:  יוטה 
 תקציב:  8,200,000‏$
 הכנסות:  80,000,000‏$
 הכנסות באתר מוג'ו:   footloose
 דף הסרט ב־IMDb
 
פוטלוס (באנגלית: Footloose‏ - "רגל משוחררת") הוא סרט נעורים מוזיקלי אמריקאי משנת 1984 בבימויו של הרברט רוס, בכיכובם של קווין בייקון ולורי סינגר בתפקידים הראשיים ושרה ג'סיקה פרקר בתפקיד משנה. העלילה עוסקת בנער חובב ריקודים המגיע לעיירה מנומנמת שבה ריקודים אסורים בחוק, ובמאמץ והתמדה, הוא מצליח לשנות זאת. היא מבוססת באופן רופף על מקרה אמיתי שהיה בעיירה קטנה באוקלהומה.